Diari Oficial de la Generalitat Valenciana


Sumari del DOGV 9417, del 01-09-2022 (2022/7888)

ORDRE 48/2022, de 28 de juliol, de la Conselleria d'Educació, Cultura i Esport, per la qual s'aproven les bases reguladores i la convocatòria per a la concessió de les subvencions per a la realització de festivals, cineclubs, concursos, jornades, esdeveniments i projectes singulars i associacions de caràcter audiovisual per a l'any 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9417

Data del DOGV
:   01-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7888


Data del document
:   28-07-2022

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDRE 48/2022, de 28 de juliol, de la Conselleria d'Educació, Cultura i Esport, per la qual s'aproven les bases reguladores i la convocatòria per a la concessió de les subvencions per a la realització de festivals, cineclubs, concursos, jornades, esdeveniments i projectes singulars i associacions de caràcter audiovisual per a l'any 2022. [2022/7888]  
ÍNDEX  
Preàmbul  
Primera. Objecte  
Segona. Finançament de les ajudes  
Tercera. Principis  
Quarta. Règim jurídic  
Cinquena. Compatibilitat de les subvencions  
Sisena. Activitat subvencionable i quantia de les subvencions  
Setena. Beneficiaris i requisits per a obtindre la condició d'entitat beneficiària. Conceptes.  
Huitena. Obligacions dels beneficiaris  
Novena. Forma i termini de presentació de sol·licituds  
Desena. Documents que s'han d'aportar  
Onzena. Procediment de concessió  
Dotzena. Ordenació i instrucció del procediment  
Tretzena. Comissió de valoració  
Catorzena. Criteris objectius de l'atorgament de la subvenció  
  
Quinzena. Criteris objectius de l'atorgament d'ajudes a la realització de festivals audiovisuals  
Setzena. Criteris objectius de l'atorgament d'ajudes a cineclubs  
  
Dessetena. Criteris objectius de l'atorgament d'ajudes a concursos cinematogràfics que premien l'escriptura de guions o de textos sobre cinematografia  
Dihuitena. Criteris objectius de l'atorgament d'ajudes a la realització de jornades, esdeveniments i projectes singulars de caràcter audiovisual  
Denovena. Criteris objectius de l'atorgament d'ajudes a la promoció de produccions audiovisuals valencianes per a competir en els Premis Goya i Óscar  
Vintena. Criteris objectius de l'atorgament d'ajudes a associacions professionals  
Vint-i-unena. Resolució de la convocatòria i termini  
Vint-i-dosena. Justificació de les subvencions  
Vint-i-tresena. Règim de pagament de les subvencions  
Vint-i-quatrena. Modificació i reintegrament  
Vint-i-cinquena. Pla de control  
Vint-i-sisena. Tractament de dades de caràcter personal  
Vint-i-setena. No necessitat de notificació o comunicació a la Comissió Europea  
Vint-i-huitena. Incompliments, criteris de graduació, responsabilitat i règim sancionador  
Vint-i-novena. Annexos  
- Annex II: Sol·licitud  
- Annex III: Domiciliació bancària  
- Annex IV: Justificació de la subvenció  
  
  
PREÀMBUL  
  
La Generalitat, de conformitat amb l'article 49.1.4 de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana, modificada per la Llei orgànica 1/2006, de 10 d'abril, de reforma de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana, té competència exclusiva en matèria de cultura.  
L'Institut Valencià de Cultura (d'ara en avant, IVC) és una entitat de dret públic de la Generalitat de les que preveu l'article 155 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LHIS), adscrita a la Conselleria d'Educació, Cultura i Esport, amb competències en matèries culturals. Té entre les seues competències impulsar i donar suport als formats, les tendències i els continguts culturals nous per a desenvolupar-los a la Comunitat Valenciana, la convocatòria i la gestió de subvencions, ajudes i incentius de les diverses matèries culturals en què és competent i fomentar l'ocupació i l'ocupabilitat en els sectors culturals, segons disposa l'article 2, punt 2, lletres g, l i n del Decret 5/2013, de 4 de gener, que aprova el Reglament d'organització i funcionament de l'IVC, modificat, a aquest efecte, pel Decret 141/2014, de 5 de setembre, del Consell.  
  
Un dels instruments essencials sobre els quals descansa la política cultural és el de les subvencions públiques. En el cas de les subvencions culturals, la importància d'aquestes consisteix, des de la perspectiva quantitativa, en el pes rellevant que aquesta despesa té en les assignacions pressupostàries anuals de l'IVC i en la significació cada vegada més elevada que han adquirit els sectors culturals com una activitat econòmica. D'altra banda, des de la perspectiva qualitativa, és un fet diferencial la gran diversitat de manifestacions en què es projecta l'activitat cultural i a les quals s'adrecen els recursos públics.  
  
D'acord amb això, resulta oportú potenciar el foment d'activitats de caràcter audiovisual.  
Amb l'aprovació d'aquesta ordre es pretén establir les bases i aprovar la convocatòria de subvencions destinades a la realització de festivals, cineclubs, concursos sobre aspectes cinematogràfics, jornades, esdeveniments i projectes singulars de caràcter audiovisual i potenciar activitats de promoció i defensa del sector audiovisual a través de les associacions empresarials i de professionals del sector audiovisual a la Comunitat Valenciana.  
Aquestes ajudes tindran caràcter de subvenció, de conformitat amb el que estableixen la Llei 1/2015 (LHIS); la Llei 38/2003, de 17 de novembre, general de subvencions (d'ara en avant, LGS), i el Reglament general de la Llei de subvencions aprovat pel Reial decret 887/2006, de 21 de juliol (d'ara en avant, RGLS).  
Les subvencions regulades en aquesta ordre, de conformitat amb l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques, estan exemptes de notificació a la Comissió Europea perquè no els és aplicable l'article 107, apartat 1, del Tractat de funcionament de la Unió Europea, atés que les subvencions que s'atorgaran tenen com a finalitat la promoció de la cultura i la conservació del patrimoni cultural valencià i, per la naturalesa i per les activitats de les entitats beneficiàries, no suposen un avantatge econòmic que falseja la competència ni afecten els intercanvis entre estats membres.  
Així mateix, el Decret llei 2/2020, de 3 d'abril, ha establit una sèrie de mesures extraordinàries en matèria de subvencions en l'àmbit de la cultura destinades a pal·liar els efectes derivats de la suspensió d'activitats culturals i el tancament d'establiments i locals, motivats per l'emergència sanitària ocasionada per la COVID-19 i la consegüent declaració de l'estat d'alarma a Espanya.  
El capítol IV d'aquesta norma preveu les mesures de flexibilització necessàries per a afavorir el compliment de la finalitat de les subvencions i evitar produir a les persones i entitats beneficiàries un perjudici afegit als efectes desfavorables de les restriccions imposades per l'estat d'alarma.  
Entre altres mesures, l'article 8.2 estableix que l'òrgan concedent de la subvenció pot, de manera motivada, flexibilitzar en les corresponents convocatòries el termini i la forma de justificació del compliment de l'objecte i la finalitat de la subvenció; els requisits exigits en les bases reguladores per a la justificació de les despeses objecte de subvenció, i per a considerar complit l'objecte i la finalitat de l'ajuda en relació amb la despesa mínima efectuada i justificada, o, en última instància, anticipar l'import total de la subvenció.  
El sector audiovisual ha patit de manera clara les greus conseqüències derivades de la paralització de tota l'activitat cultural i de les mesures posteriors que s'han adoptat per a la producció d'obres audiovisuals i la reobertura al públic dels establiments en els quals es desenvolupen projeccions audiovisuals. Per això, en aquesta convocatòria, prevista per a dos exercicis en els quals les entitats beneficiàries, en alguns períodes temporals, difícilment podran executar la totalitat de les actuacions objecte de subvenció, s'està, si és el cas, a l'empara del que recullen les diverses mesures de flexibilització de l'esmentat article 8.2 del Decret llei 2/2020.  
En aquest context, aquesta convocatòria ha tingut en compte també les mesures que preveu l'article 1 del Decret llei 4/2020, de 17 d'abril, del Consell, de mesures extraordinàries de gestió economicofinancera per a fer front a la crisi produïda per la COVID-19.  
Per tot això, en aplicació de la Llei 1/2015 (LHIS), dels preceptes aplicables de la Llei 38/2003 (LGS) i del Reial decret 887/2006 (RLGS), i en virtut de les atribucions que em confereixen l'article 28 de la Llei 5/1983, de 30 de desembre, de la Generalitat, del Consell; l'article 160.2 de l'esmentada Llei 1/2015 (LHIS); el Decret 5/2013, de 4 de gener, que va aprovar el Reglament de l'actual IVC, modificat pel Decret 141/2014, de 5 de setembre, del Consell, i el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport,  
  
  
  
ORDENE  
  
Primer. Bases reguladores  
Aprovar les bases reguladores de les ajudes destinades a la realització de festivals, cineclubs, concursos sobre aspectes cinematogràfics, jornades, esdeveniments i projectes singulars de caràcter audiovisual i a les associacions empresarials i de professionals del sector audiovisual a la Comunitat Valenciana.  
  
Segon. Convocatòria  
Convocar les subvencions a la realització de festivals, cineclubs, concursos sobre aspectes cinematogràfics, jornades, esdeveniments i projectes singulars de caràcter audiovisual i a les associacions empresarials i de professionals del sector audiovisual a la Comunitat Valenciana, la realització dels quals es duga a terme durant el període de temps entre l'1 de desembre de 2021 i el 30 de novembre de 2022 com a mitjà per a fomentar les activitats de caràcter audiovisual a la Comunitat Valenciana.  
  
Tercer. Finançament  
Al finançament de les ajudes que es preveuen en aquesta ordre es destinen 589.000 euros, a càrrec de l'aplicació pressupostària de la secció 09, entitat 00458, línia de subvenció S4006000 «Foment d'activitats audiovisuals», de l'IVC.  
Podrà interposar-se un recurs contenciós administratiu de conformitat amb els articles 8, 14 i 46 de la Llei reguladora de la jurisdicció contenciosa administrativa. El recurs contenciós administratiu s'haurà de plantejar davant dels jutjats contenciosos administratius del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 28 de juliol de 2022  
  
La consellera d'Educació, Cultura i Esport   
i presidenta de l'Institut Valencià de Cultura,   
RAQUEL TAMARIT IRANZO  
  
  
ANNEX I  
Bases reguladores i convocatòria de les subvencions destinades a la realització de festivals, cineclubs, concursos sobre aspectes cinematogràfics, jornades, esdeveniments i projectes singulars de caràcter audiovisual i a les associacions empresarials i de professionals del sector audiovisual a la Comunitat Valenciana.  
  
Primera. Objecte  
1. Aquesta ordre estableix les bases per a concedir ajudes destinades a la realització de festivals, cineclubs, concursos sobre aspectes cinematogràfics, jornades, esdeveniments i projectes singulars de caràcter audiovisual i a les associacions empresarials i de professionals del sector audiovisual a la Comunitat Valenciana.  
2. La concessió de subvencions es portarà a terme en règim de concurrència competitiva, de conformitat amb l'article 163 de la Llei 1/2015 (LHIS).  
3. Les ajudes es concediran d'acord amb els principis de publicitat, transparència, objectivitat, igualtat i no discriminació i, mitjançant el règim de concurrència competitiva, per a les activitats que tinguen lloc entre l'1 de desembre de 2021 i el 30 de novembre de 2022, ambdós inclusivament, excepte en el cas d'ajudes a les accions de promoció de produccions valencianes per a participar en els Premis Goya i Óscar per part d'empreses productores, i en aquest cas el període s'estendrà de l'1 d'octubre de 2021 al 30 de novembre de 2022.  
  
  
Segona. Finançament de les ajudes  
Al finançament de les ajudes que es preveuen en aquesta ordre es destinen 589.000 euros, a càrrec de l'aplicació pressupostària de la secció 09, entitat 00518, línia de subvenció S4006000 «Foment d'activitats audiovisuals», de l'IVC amb càrrec al pressupost de 2022.  
Les ajudes a festivals seran d'un import total de 320.000 euros. Les ajudes a cineclubs seran d'un import total de 45.000 euros. Les ajudes a la realització de concursos, jornades, esdeveniments o projectes singulars seran d'un import total de 124.000 euros. Les ajudes al manteniment d'associacions professionals i empresarials seran d'un import total de 100.000 euros.  
Així mateix, l'import indicat es podrà minorar quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que el finança.  
  
Tercera. Principis  
Les subvencions regulades en aquestes bases, quant a la concessió i execució, es basaran en els principis establits en l'article 8 de la Llei 38/2003 (LGS), de publicitat, transparència, concurrència, objectivitat, igualtat i no discriminació, eficàcia en el compliment dels objectius fixats per l'administració concedent i eficiència en l'assignació i utilització dels recursos públics, així com els establits en la Llei 1/2022, de 13 d'abril, de transparència i bon govern de la Comunitat Valenciana.  
  
  
Quarta. Règim jurídic  
1. Aquesta ordre té el caràcter de bases reguladores de les subvencions per al finançament d'actuacions en matèria de cultura.  
«Les persones titulars de les conselleries, tant en l'àmbit dels seus departaments com en el dels organismes públics vinculats o dependents, són els òrgans competents per a: (?) b) Aprovar mitjançant una ordre les oportunes bases reguladores de la concessió de les subvencions, que no tindran la consideració de disposicions de caràcter general.»  
2. Aquesta ordre se sotmetrà a la normativa bàsica de la Llei 38/2003 (LGS), al Reial decret 887/2006 (RLGS), en el que hi resulte aplicable, i a les normes de la Llei 1/2015, de 6 de febrer.  
  
Cinquena. Compatibilitat de les subvencions  
Aquestes subvencions seran compatibles amb la percepció d'altres subvencions, ajudes, ingressos o recursos per a la mateixa finalitat, procedents de qualssevol administracions o entitats públiques o privades, nacionals, de la Unió Europea o d'organismes internacionals, tenint en compte que l'import total de les subvencions rebudes en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat. En tot cas, serà procedent el reintegrament de l'excés percebut.  
  
  
Sisena. Activitat subvencionable i quantia de les subvencions  
L'import esmentat es distribuirà amb el desglossament que s'indica a continuació:  
- Festivals: 320.000 euros, per a un màxim de 25 ajudes.  
- Concursos, jornades, esdeveniments i projectes singulars de caràcter audiovisual: 124.000 euros, per a un màxim de 8 ajudes, dels quals 25.000 euros es destinaran a les accions per a la promoció de produccions per als Goya i Óscar sense límit de projectes subvencionats en aquesta categoria.  
- Cineclubs: 45.000 euros, per a un màxim de 6 ajudes.  
- Associacions: 100.000 euros per a un màxim de 8 ajudes.  
La comissió tècnica de valoració podrà assignar, si és el cas, les economies que es produïsquen en una modalitat a qualsevol de les altres modalitats.  
Cap de les ajudes previstes en aquesta convocatòria serà superior a 10.000 euros, en el cas de cineclubs; 20.000 euros, en el cas de festivals, jornades, esdeveniments i projectes singulars; 7.000 euros, en el cas de concursos, i 20.000 euros, en el cas d'associacions.  
  
Sense perjudici de la informació anterior, l'import de les ajudes no podrà superar el 50 % del pressupost executat l'exercici anterior, en tots els casos, de l'activitat a la qual es destina, sempre que s'haja realitzat.  
  
No podran presentar-se a les ajudes a jornades, esdeveniments o concursos les activitats realitzades per festivals i cineclubs. No podran presentar-se a les ajudes a jornades, esdeveniments o concursos les activitats realitzades per associacions professionals que es valoren en les ajudes a associacions i que siguen susceptibles de ser subvencionades dins d'aquest apartat.  
  
Setena. Beneficiaris i requisits per a obtindre la condició d'entitat beneficiària. Conceptes  
1. Podran obtindre la condició de beneficiari de les ajudes destinades a festivals, cineclubs, concursos, jornades, esdeveniments i projectes singulars els ajuntaments i altres entitats locals, així com els ens del seu sector públic instrumental, i les empreses, associacions i entitats que organitzen festivals, cineclubs, concursos sobre aspectes cinematogràfics, jornades, esdeveniments i projectes singulars de caràcter audiovisual a la Comunitat Valenciana, sempre que disposen d'estructura i capacitat de gestió per a fer aquestes activitats d'acord amb el projecte d'activitats presentat junt amb la sol·licitud. També les associacions empresarials i de professionals del sector audiovisual valencià que desenvolupen l'activitat habitual a la Comunitat Valenciana, atenent el seu domicili social i les activitats que figuren en el projecte aportat junt amb la sol·licitud. Les associacions hauran d'haver depositat els seus estatuts en el depòsit dels estatuts de les organitzacions sindicals i empresarials de la Comunitat Valenciana o estar inscrites en el Registre Autonòmic d'Associacions de la Comunitat Valenciana.  
  
No podran presentar-se a les ajudes festivals que no hagen celebrat almenys tres edicions en els últims quatre anys (de 2018 a 2021).  
Podran obtindre la condició de beneficiari de les ajudes a la promoció, per a competir en els Premis Goya i Óscar, de produccions valencianes les empreses productores de les produccions promocionades.  
  
Podran a obtindre la condició de beneficiàries d'aquestes ajudes les associacions empresarials i de professionals del sector audiovisual valencià que desenvolupen l'activitat habitual a la Comunitat Valenciana, atenent el seu domicili social i les activitats que figuren en el projecte aportat junt amb la sol·licitud.  
2. S'entenen per festivals de caràcter audiovisual, a l'efecte d'aquesta convocatòria, els certàmens que reuneixen, almenys, les característiques següents:  
- El conjunt de projeccions d'obres audiovisuals i activitats paral·leles obertes al públic formen una unitat programàtica indivisible.  
  
- La convocatòria d'aquestes comporta la redacció d'unes bases escrites, prèvies i públiques.  
- Contenen alguna secció competitiva, els premis de la qual els concedeix un jurat o el públic.  
- La duració és, almenys, de tres dies o jornades.  
- El pressupost és, com a mínim, de 5.000 euros.  
3. Per a accedir a aquestes ajudes, els titulars dels cineclubs hauran d'organitzar un conjunt de projeccions audiovisuals que no formen part de la programació regular d'un espai cinematogràfic o cultural, durant un període de temps determinat igual o superior a 10 jornades no consecutives, amb uns objectius clars, i sense preveure seccions competitives ni premis. S'entén per cineclubs els que contenen aquesta definició en els seus estatuts o en l'escriptura de constitució i els que històricament i en edicions anteriors han utilitzat aquesta denominació en les seues activitats.  
4. S'entén per jornades, esdeveniments i projectes singulars de caràcter audiovisual a l'efecte d'aquesta convocatòria les masterclass, mercats i altres esdeveniments dirigits exclusivament a professionals del sector audiovisual organitzats per associacions, ajuntaments i altres entitats locals, ens del seu sector públic instrumental i empreses privades, que no formen part d'una altra activitat audiovisual ni siguen activitats pròpies i habituals d'un festival.  
També es consideren projectes singulars les accions de promoció de produccions valencianes per a la seua participació en els Premis Goya i Óscar per part d'empreses productores valencianes. Aquestes activitats hauran de tindre un pressupost mínim superior a 2.000 euros.  
  
5. Els concursos sobre aspectes cinematogràfics que opten a aquestes ajudes seran els organitzats per associacions de professionals del sector audiovisual, ajuntaments i altres entitats locals, ens del seu sector públic instrumental i empreses privades, el pressupost dels quals siga superior a 2.000 euros i que no prevegen projeccions cinematogràfiques.  
  
6. En tot cas, l'activitat dels beneficiaris s'ha de dur a terme principalment a la Comunitat Valenciana i ha de complir els requisits següents:  
a) Que es troben en la situació que fonamenta la concessió de la subvenció o en les que concórreguen les circumstàncies que preveuen aquestes bases reguladores i convocatòria.  
b) Estar legalment constituïdes i gaudir de capacitat jurídica i d'obrar en el territori de la Comunitat Valenciana.  
c) No incórrer en les prohibicions per a obtindre la condició de beneficiari que recull l'article 13 de la Llei 38/2003, LGS.  
d) Trobar-se al corrent en el compliment de les obligacions tributàries i amb la Seguretat Social, de conformitat amb el que recullen els articles 18 i 19 del Reial decret 887/2006, RLGS. Aquesta circumstància s'ha d'acreditar abans que es dicte la proposta de resolució, així com en els processos de justificació de la subvenció concedida, en cas que el sol·licitant no haja atorgat l'autorització expressa a l'Administració valenciana perquè obtinga directament les dades necessàries per a acreditar el compliment de les obligacions tributàries i amb la Seguretat Social, així com per a la comprovació directa de les dades d'identitat (DNI).  
e) Trobar-se al corrent en el pagament d'obligacions per reintegrament de subvencions.  
f) No estar en crisi, segons el que disposen les directrius comunitàries sobre ajudes estatals de salvament i reestructuració d'empreses en crisi (Comunicació de la Comissió, 2014/C 249/1, de 31.07.2014).  
  
g) No estar subjectes a una ordre de recuperació per declaració de la Comissió d'ajuda il·legal i incompatible amb el mercat interior europeu.  
  
h) En el cas d'entitats locals, un certificat acreditatiu d'estar al corrent en el compliment de l'obligació de rendició dels seus comptes anuals davant de la Sindicatura de Comptes, segons el que disposa l'Acord de 21 de maig de 2015, del Consell de la Sindicatura de Comptes, relatiu a l'aprovació d'uns criteris interpretatius de l'article 199.4 i 5 de la Llei 8/2010, de 23 de juny, de la Generalitat, de règim local de la Comunitat Valenciana, tal com ha sigut redactat per la Llei 7/2014, de 22 de desembre (DOGV 7548, 15.06.2015).  
  
Huitena. Obligacions dels beneficiaris  
1. A més de les establides en l'article 14 de la Llei 38/2003 (LGS), són obligacions dels beneficiaris de l'ajuda les següents:  
a) Complir les obligacions de publicitat previstes en la Llei 1/2022, de 13 d'abril, de transparència i bon govern de la Comunitat Valenciana.  
  
d) El beneficiari haurà de fer constar en tota publicació, fullet o programa la publicitat de l'activitat subvencionada, en qualsevol mitjà o suport que es realitze, el patrocini de l'Institut Valencià de Cultura d'acord amb les normes d'identitat corporativa incloses en la pàgina web de l'Institut Valencià de Cultura (http://ivc.gva.es/val/ivc-val/qui-som-ivc/logos-val).  
Aquesta obligació es produirà a partir de la data de publicació de la resolució de la concessió d'ajuda en el Diari Oficial de la Generalitat Valenciana.  
c) L'alteració dels aspectes del projecte que han sigut objecte de baremació l'hauran de comunicar els titulars que hagen resultat beneficiaris d'aquestes ajudes abans de procedir a aquestes modificacions i justificar les raons d'aquestes variacions.  
En cas d'absència de comunicació dels beneficiaris o quan l'Institut Valencià de Cultura considere que la modificació no està suficientment motivada, es podrà revocar l'ajuda concedida.  
d) Els contractes que formalitze l'entitat beneficiària de la subvenció amb el mateix proveïdor per a la realització d'actuacions subvencionades, que tinguen un import igual o superior a 15.000 - (IVA exclòs), requeriran per a l'acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que té, no hi haja en el mercat més que una empresa prestadora o subministradora, o la despesa s'haja realitzat abans de la signatura d'aquest conveni. Tot això d'acord amb el que preveu l'article 31.3 de la Llei 38/2003, de 17 de novembre, general de subvencions, en relació amb l'article 118.1 de la Llei 9/2017, de 8 de novembre, de contractes del sector públic.  
  
  
Novena. Forma i termini de presentació de sol·licituds  
1. Les sol·licituds i la documentació acreditativa han de presentar-se en el termini de quinze dies hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana. L'incompliment del termini esmentat donarà lloc a la no admissió de la sol·licitud.  
Totes les sol·licituds i documentació s'han de presentar per via telemàtica mitjançant el registre electrònic accessible des de la pàgina web http://ivc.gva.es/, per a la qual cosa l'entitat o el seu representant ha de disposar de qualsevol dels certificats o signatures electrònics que admet aquesta aplicació. La seua presentació suposa l'acceptació de les bases que s'estableixen en aquesta ordre.  
En cap cas seran vàlids els documents als quals s'haja d'accedir mitjançant enllaços o adreces web, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius, de manera que aquests documents es consideraran no presentats.  
2. Les sol·licituds s'han d'omplir segons el model de sol·licitud d'ajudes que s'adjunta com a annex II, i, si és el cas, s'haurà d'especificar l'import d'aquesta.  
3. En cap cas un mateix sol·licitant pot realitzar més de tres sol·licituds a aquesta convocatòria en la suma de totes les seues modalitats.  
4. La sol·licitud ha d'incloure les declaracions responsables següents:  
a) Declaració d'ajudes d'estat: llista i import de totes les subvencions, ajudes, ingressos o recursos que s'hagen sol·licitat o concedit, o que estiguen pendents de percepció per altres administracions o institucions públiques per a la mateixa finalitat, a l'efecte del que preveu l'article 14 de la Llei 38/2003, LGS.  
b) Declaració d'estar lliure de prohibicions, a fi de no concórrer en cap de les prohibicions per a obtindre la condició de persona beneficiària especificades en el punt 2 de l'article 13 de l'LGS.  
c) Declaració responsable d'ajudes a minimis de l'exercici fiscal present i dels dos anteriors (inclosa en el model de sol·licitud). El període de tres exercicis fiscals es determinarà prenent com a referència els exercicis fiscals utilitzats per l'empresa en l'estat membre de què es tracte i totes les ajudes s'expressaran com a subvenció en efectiu, amb xifres emprades brutes, és a dir, abans de la deducció d'impostos o altres càrregues. Aquest període presenta, a més, un caràcter mòbil, és a dir, que, per a tota nova ajuda de minimis que es concedisca, s'ha de calcular la quantia total d'ajudes de minimis atorgada en l'exercici fiscal present i en els anteriors. El moment en què s'ha de considerar concedida una ajuda de minimis és aquell en què es reconega a l'empresa el dret legal a rebre l'ajuda en virtut del règim jurídic nacional aplicable, amb independència de la data de pagament de l'ajuda de minimis a l'empresa.  
  
d) Declaració de foment d'ocupació de persones amb discapacitat o, si és el cas, declaració de l'exempció d'aquesta obligació, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat (DOGV 4479, 11.04.2003), i l'article 5 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (DOGV 4907, 21.12.2004).  
e) Declaració que l'entitat no està en crisi, segons el que disposen les directrius comunitàries sobre ajudes estatals de salvament i reestructuració d'empreses en crisi (Comunicació de la Comissió, 2014/C 249/1, de 31.07.2014) i que no està subjecta a una ordre de recuperació per declaració de la Comissió d'ajuda il·legal i incompatible  
  
Si la persona o l'entitat sol·licitant té contractades persones amb discapacitat, haurà d'aportar la documentació acreditativa que indique que aquesta contractació és anterior al moment en què va acabar el termini per a presentar les sol·licituds d'aquestes ajudes, i haurà d'aportar una còpia del contracte i del document que acredite la discapacitat de la persona contractada.  
  
Desena. Documents que s'han d'aportar  
1. Documentació per a les sol·licituds de projectes de festivals, cineclubs, concursos, jornades, esdeveniments i projectes singulars  
Les sol·licituds s'han d'acompanyar de la documentació següent, que tindrà caràcter de preceptiva a l'efecte de tramitar-la:  
A. Documentació administrativa  
1. Documentació acreditativa de la persona física o jurídica i capacitat d'obrar de qui sol·licita i, si és el cas, de poder suficient per a actuar en el seu nom i representació.  
. Si qui sol·licita és persona jurídica, ha d'aportar l'escriptura o el document públic de constitució i els estatuts de l'entitat inscrits en el registre oficial corresponent, així com la còpia del NIF i la documentació que acredite la representació que exerceix qui signa la sol·licitud (document públic o certificat de l'acord que ha adoptat l'òrgan de govern que corresponga, que aprova sol·licitar aquesta ajuda i faculta el representant per a subscriure la petició).  
. Les empreses, siguen autònoms o persones jurídiques, podran acreditar aquesta condició mitjançant una declaració responsable o bé aportar el número d'inscripció en el Registre administratiu d'empreses audiovisuals de la Comunitat Valenciana, o l'alta en l'Impost d'Activitats Econòmiques o en el Cens d'empresaris, professionals i retenidors. A més, en el cas de persona jurídica, també es podrà aportar l'escriptura pública de constitució o modificació en què figure així, i en el cas de persones físiques, el certificat d'empadronament.  
. Per al supòsit que l'empresa sol·licitant siga persona jurídica i no estiga inscrita en el Registre administratiu d'empreses audiovisuals de la Comunitat Valenciana, haurà d'aportar:  
a) Targeta d'identificació fiscal.  
b) Escriptura de constitució amb el caixetí d'inscripció en el registre públic corresponent o, si és el cas, certificació expedida pel titular del registre públic en què es trobe inscrita aquesta.  
c) Documentació acreditativa de la representació i capacitat amb què actua el seu representant legal.  
2. Els sol·licitants han d'acreditar que es troben al corrent en el compliment de les obligacions tributàries, amb les administracions estatal i autonòmica i amb la Seguretat Social.  
A aquests efectes, d'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPAC), en absència d'oposició expressa per part del sol·licitant, l'òrgan gestor del procediment estarà autoritzat a obtindre directament les dades dels documents elaborats per qualsevol administració pública, excepte les dades tributàries que requereixen una autorització expressa, respecte dels que es proposen com a beneficiaris i que, per a aquest procediment, són els següents:  
  
a) Dades d'identitat (NIF o document equivalent, en cas d'estrangers) de la persona que té la representació legal amb facultat per a obrar davant de l'Administració.  
b) Certificació de l'Agència Estatal d'Administració Tributària que acredite que es troba al corrent de les seues obligacions.  
c) Certificació de la Tresoreria General de la Seguretat Social que acredite que es troba al corrent de les seues obligacions.  
d) Certificació de l'Agència Tributària Valenciana que acredite que es troba al corrent de les seues obligacions tributàries amb la Generalitat.  
e) Alta en el Cens d'empresaris, professionals i retenidors en què conste la qualificació de l'activitat econòmica corresponent per a la qual se sol·licita la subvenció o, alternativament, l'alta en l'Impost d'Activitats Econòmiques (IAE) si es tracta de professionals.  
En cas de manifestar en l'imprés de sol·licitud oposició al fet que les obtinga l'Administració o no autoritzar l'accés a les dades tributàries, els interessats seran els qui hagen d'aportar els documents i certificats esmentats.  
3. Si l'empresa sol·licitant té contractades persones amb discapacitat, ha d'indicarho en la sol·licitud i aportar la documentació acreditativa que indique que aquesta contractació és anterior a la publicació d'aquesta resolució, per a la qual cosa ha d'aportar una còpia del contracte i el document que acredita la discapacitat de la persona contractada.  
B. Projecte/autobaremació  
1. La documentació específica de cada projecte s'ha d'ajustar als models normalitzats d'aquesta ajuda, disponibles en la pàgina web http://ivc.gva.es.  
2. El projecte de l'activitat perquè se sol·licita l'ajuda, acompanyat d'un índex dels seus continguts.  
. S'ha de fer constar el nombre d'edicions de la mateixa mena d'activitat, realitzades fins hui, sense comptar la de l'any de la convocatòria, llevat que se sol·licite l'ajuda per a la primera edició.  
. Igualment, ha d'incorporar, degudament diferenciats, els documents dirigits a acreditar cada un dels mèrits que són objecte de baremació, encara que s'al·ludisca a aquests en la descripció de l'activitat.  
. En els projectes en què, per les dates programades per al desenvolupament de l'activitat respecte al termini de presentació de sol·licituds, no es puguen concretar determinats aspectes vinculats als mèrits, pot aportar-se una declaració responsable del representant de l'entitat sol·licitant en què es comprometa a complir-los, que ha d'acreditar-se en els termes declarats en el moment de la justificació si resulta beneficiària.  
  
3. El full d'autobaremació dels mèrits l'acreditació dels quals s'aporta, susceptibles d'un càlcul automàtic dels punts.  
En el web de l'Institut Valencià de Cultura (http://ivc.gva.es) es troba a la disposició dels sol·licitants el formulari d'autobaremació que han d'omplir i presentar amb la sol·licitud.  
C. Una altra documentació  
1. Memòria de les activitats de caràcter audiovisual realitzades per l'entitat sol·licitant durant l'any 2021.  
2. Declaració responsable d'estar al corrent de pagaments d'edicions anteriors (premis, proveïdors, personal, etc.).  
La sol·licitud, junt amb la documentació, ha de presentar-se separada en arxius PDF independents, tal com s'ha assenyalat anteriorment.  
  
Les persones sol·licitants autoritzen l'Institut Valencià de Cultura per a realitzar, amb els projectes subvencionats, accions de promoció per mitjà de sessions de presentació d'aquests, disposició dels projectes en la pàgina web de l'Institut Valencià de Cultura (http://ivc.gva.es/) o qualsevol altra activitat que es considere necessària per a promoure'ls i difondre'ls.  
El projecte formulat i la resta de documentació acreditativa de mèrits i d'aspectes que han de ser objecte de valoració s'han de presentar en el termini de presentació de sol·licituds i no es requeriran posteriorment ni tindrà validesa cap document vinculat a aquests que es presente amb data posterior a l'últim dia de termini de presentació de sol·licituds. Únicament es requeriran els mèrits que hagen sigut al·legats pels sol·licitants.  
Qualsevol document que es presente en una llengua que no siga valencià o castellà ha d'acompanyar-se de traducció jurada (almenys, la part essencial del document). En cas de no fer-ho, no es prendrà en consideració.  
2. Documentació per a les ajudes a associacions de caràcter audiovisual  
Les sol·licituds per a les ajudes a associacions de caràcter audiovisual s'han d'acompanyar de la documentació següent, que tindrà caràcter de preceptiva a l'efecte de tramitar-la:  
A. Documentació administrativa relativa a l'associació:  
L'assenyalada anteriorment en l'apartat 1.a, i, a més:  
1. Acta fundacional o escriptura de constitució o document equivalent i modificacions posteriors, si n'hi ha. En el cas d'haver presentat aquesta documentació en la sol·licitud d'ajudes a aquesta modalitat en un exercici anterior, és suficient amb una declaració en què s'informe que la documentació ja està en poder de l'IVC i que no ha patit modificacions.  
2. Estatuts de l'associació vigents inscrits en el registre corresponent. En el cas d'haver presentat aquesta documentació en la sol·licitud d'ajudes a aquesta modalitat en un exercici anterior, és suficient amb una declaració en què s'informe que la documentació ja està en poder de l'IVC i que no ha patit modificacions.  
3. Acreditació d'haver depositat els seus estatuts en el depòsit dels estatuts de les organitzacions sindicals i empresarials de la Comunitat Valenciana o la inscripció en el Registre Autonòmic d'Associacions de la Comunitat Valenciana. En el cas d'haver presentat aquesta documentació en la sol·licitud d'ajudes a aquesta modalitat en un exercici anterior, és suficient amb una declaració en què s'informe que la documentació ja està en poder de l'IVC i que no ha patit modificacions.  
  
4. Relació de membres de la junta directiva de l'entitat que apareixen inscrits en el registre corresponent.  
5. Certificat de la persona titular de la secretaria de l'associació, de data posterior a la publicació en el DOGV d'aquesta convocatòria d'ajudes, amb indicació del nombre de socis de l'entitat, en què s'indique quantes persones són físiques i quantes són persones jurídiques. Quan s'opte per la seua valoració en l'autobaremació s'ha d'aportar, a més, el percentatge de representativitat estimat de l'associació a la Comunitat Valenciana respecte al sector o sectors que agrupa l'entitat i les dades de què dispose l'associació en les quals es basa aquest percentatge, o declaració que és l'única associació en el seu àmbit professional en tota la Comunitat Valenciana.  
6. Aportacions econòmiques periòdiques dels socis (quotes) de l'any en curs.  
  
B. Documentació acreditativa dels mèrits:  
1. Pressupost desglossat de l'associació per a l'exercici 2022, en què es diferencie entre les despeses corrents d'organització i manteniment de l'associació, incloenthi el personal i les instal·lacions i les despeses, si és el cas, corresponents a activitats ocasionals, com ara concursos, jornades, esdeveniments i projectes singulars.  
2. Pla de finançament raonat corresponent a l'exercici 2022.  
3. Relació de personal contractat per l'associació per a l'acompliment habitual de funcions d'organització i manteniment, acompanyat dels RNT i RLC corresponents als 12 mesos anteriors al mes en què es publique la convocatòria.  
4. Certificat de la persona titular de la secretaria respecte al nombre d'hores setmanals en què es para atenció als socis de manera presencial en locals de l'associació.  
5. Memòria descriptiva i documentada de les activitats realitzades en l'exercici anterior, incloent-hi l'elaboració d'informes sectorials, signada per la persona titular de la secretaria de l'associació o per qui n'ocupa la presidència.  
6. Programa de les actuacions realitzades i programades corresponents a l'any en curs, incloent-hi tant les activitats ordinàries com les activitats o els esdeveniments extraordinaris.  
La sol·licitud, junt amb la documentació, ha de presentar-se separada per blocs, tal com s'ha assenyalat anteriorment.  
Els mèrits que hagen de ser objecte de baremació, han d'aparéixer ressenyats o diferenciats degudament en el projecte.  
El contingut d'informació falsa o que no es corresponga amb la realitat suposa la no valoració d'aquesta i és motiu de desestimació de la sol·licitud en la resolució dictada per l'òrgan competent o, si és el cas, de revocació de la subvenció ja concedida, sense perjudici de l'aplicació de les sancions que hi corresponguen.  
  
Onzena. Procediment de concessió  
1. El procediment de concessió s'iniciarà d'ofici mitjançant la publicació d'aquesta ordre en el Diari Oficial de la Generalitat Valenciana.  
  
2. La comissió de valoració podrà requerir als interessats totes les dades i acreditacions que consideren necessàries per a la deguda qualificació de les despeses objecte de subvenció.  
3. Les fases per a l'atorgament de la subvenció són:  
Fase primera. Comprovació de la documentació  
En primer lloc, s'ha de comprovar que la documentació justificativa dels mèrits al·legats que acompanya la sol·licitud acredita suficientment la quantia sol·licitada per l'interessat en concepte de subvenció i que s'ajusta a l'objecte que estableixen les bases de la convocatòria de subvencions.  
Fase segona. Assignació de la subvenció  
La dotació econòmica s'ha de distribuir entre els beneficiaris per ordre, segons la puntuació obtinguda, segons els criteris objectius d'atorgament de la subvenció.  
  
Dotzena. Ordenació i instrucció del procediment  
1. L'òrgan competent per a l'ordenació i la instrucció del procediment de concessió de les ajudes és la Direcció General de l'IVC, que, en qualsevol moment del procediment, podrà acordar, d'ofici, totes les actuacions necessàries per a la determinació, el coneixement i la comprovació de les dades en virtut de les quals s'ha de pronunciar la resolució. La documentació ha d'incloure un índex en què cal indicar els documents aportats, numerats segons l'ordre en què figuren en el dossier aportat.  
2. Si la sol·licitud no acredita els requisits i els documents que assenyala la convocatòria de les subvencions, es requerirà l'interessat perquè, en un termini de 10 dies, esmene la falta o hi adjunte els documents preceptius, amb indicació que, si no ho fa, es considerarà que desisteix de la seua petició, amb la resolució prèvia d'acord amb la llei de procediment vigent. L'esmena de la sol·licitud s'ha de fer mitjançant un tràmit electrònic a través de la seu electrònica de la Generalitat (https:sede.gva.es).  
Si la sol·licitud no inclou totes les dades o la documentació que resulten preceptives, s'hi aplicarà el que disposa aquesta ordre. En tot cas, l'òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la gestió d'aquesta.  
L'IVC haurà de cursar les notificacions per la via electrònica mitjançant l'adreça electrònica habilitada de la persona jurídica o, si no en té, per mitjà de la carpeta ciutadana del representant de l'entitat o de la persona física sol·licitadora.  
Les notificacions s'entendran practicades o rebutjades en els termes que assenyalen els articles 40, 41 i 43 de l'LPAC, i la legislació complementària. En aquest sentit, si transcorren 10 dies naturals sense que s'accedisca al contingut, s'entendrà que la notificació s'ha rebutjat i es considerarà efectuat el tràmit de la notificació.  
3. La comprovació de l'existència de dades no ajustades a la realitat o el contingut de la informació falsa comportarà la denegació de la subvenció sol·licitada, amb una resolució prèvia dictada per l'òrgan competent, sense perjudici de la resta de responsabilitats que es puguen derivar d'aquesta circumstància. Igualment, podrà ser motiu de revocació de la subvenció concedida, en cas que haja sigut ja adjudicada.  
4. La comissió tècnica de valoració, a la vista de les sol·licituds presentades i després de l'estudi dels projectes respectius per als quals se sol·licita ajuda, haurà d'emetre un informe la puntuació del qual quedarà reflectida en l'acta corresponent, en què s'haurà de concretar el resultat de l'avaluació, d'acord amb els criteris de valoració que recull aquesta ordre i la prelació de les sol·licituds presentades, que indica els sol·licitants que es proposen provisionalment com a beneficiaris.  
  
En cas d'empat, tindran preferència els sol·licitants dels projectes que acrediten, juntament amb la sol·licitud, la contractació de persones amb discapacitat, segons el que preveu l'article 6.1 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat. En aquests casos, la contractació d'aquestes persones ha de mantindre's, almenys, fins que acabe el desenvolupament de l'activitat per a la qual es concedeix la subvenció.  
Si persisteix l'empat, caldrà ajustar-se a la puntuació atorgada al projecte en virtut de la puntuació obtinguda en els criteris que, en cada cas, valoren la paritat i la participació de la dona.  
Finalment, i si tot el que s'ha dit anteriorment no és suficient per al desempat, caldrà ajustar-se a l'ordre de presentació en el registre electrònic, ateses la data i l'hora. Si s'han fet diversos enviaments del mateix projecte, s'haurà de tindre en compte la data i l'hora de l'últim enviament efectuat dins del termini de presentació de sol·licituds.  
Les actes de la comissió tècnica de valoració es publicaran en el web de l'IVC (https://ivc.gva.es/).  
5. L'òrgan instructor, a la vista de l'expedient i de l'acta de la comissió tècnica de valoració, emetrà un informe en què conste que de la informació que té en el seu poder es desprén que les persones beneficiàries compleixen tots els requisits necessaris per a accedir a les subvencions i, en virtut d'aquesta, efectuarà la proposta de resolució provisional, degudament motivada, que es publicarà en el web de l'IVC i es concedirà un termini de deu dies hàbils per a presentar, si és el cas, al·legacions.  
6. Si la sol·licitud no inclou totes les dades exigides per aquesta, les dades i la documentació que es requerisquen hauran de presentar-se per via telemàtica.  
Sense perjudici del que s'ha dit amb anterioritat, l'òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la gestió d'aquesta, així com la documentació acreditativa de les circumstàncies que s'hi declaren responsablement. Únicament es requeriran els mèrits que hagen sigut al·legats pels sol·licitants.  
  
Tretzena. Comissió de valoració  
1. L'examen i valoració de les sol·licituds presentades correspondrà a una comissió de valoració composta per:  
- Presidència: titular de la direcció general de l'IVC o persona en qui delegue.  
- La persona titular del Servei d'Ajudes de l'IVC o, si no n'hi ha, un cap de secció del Servei d'Ajudes de l'IVC o la persona en qui delegue.  
  
- Dos tècnics o tècniques de l'Institut Valencià de Cultura, proposats per l'òrgan instructor.  
- Dos tècnics o tècniques d'altres departaments de la Generalitat o d'altres administracions públiques o professionals vinculats a l'àmbit de l'audiovisual, proposats per l'òrgan instructor i tots nomenats per l'òrgan competent.  
- Una persona que exercisca la secretaria de la comissió, que actuarà amb veu i amb vot, que haurà d'ocupar un lloc tècnic o administratiu de l'IVC.  
2. La comissió de valoració quedarà constituïda vàlidament amb la presència de les persones que ocupen la presidència i la secretaria i de, almenys, la meitat dels seus membres, d'acord amb el que estableix l'article 17.2 de la Llei 40/2015, d'1 d'octubre, de règim jurídic del sector públic (d'ara en avant, LRJSP). La participació en les reunions podrà ser presencial o per mitjans telemàtics.  
3. En el que no preveu el punt anterior, la comissió haurà d'ajustar-ne el funcionament al que estableix, sobre òrgans col·legiats de les diverses administracions públiques, l'article 15 i següents de l'LRJSP.  
4. En la composició de la comissió, pel que fa a professionals o experts, s'ha d'atendre el que disposa la Llei 9/2003, de la Generalitat, de 2 d'abril, per a la igualtat entre dones i homes, i el que disposa l'article 51 de la Llei 3/2007, de 22 de març, per a la igualtat efectiva de dones i homes.  
5. De conformitat amb l'article 21.3 de l'LRJSP, en la comissió tècnica de valoració podran participar experts que, pels coneixements específics que tenen, podran valorar aspectes determinats dels projectes presentats, que assessoren els membres de la comissió sobre aquest tema.  
6. La comissió tècnica de valoració s'ajustarà al que estableixen aquestes bases reguladores. El nomenament dels vocals es farà públic en el web http://ivc.gva.es.  
7. Qualsevol comunicació dels sol·licitants o dels interessats en els projectes presentats amb vocals de la comissió tècnica de valoració sobre els seus projectes, amb la finalitat d'aportar-n'hi apreciacions, sense haver sigut requerit formalment per a fer-ho per la comissió, comporta l'exclusió del projecte de la convocatòria i l'arxiu de la sol·licitud corresponent, sense perjudici de qualsevol altra responsabilitat que es puga derivar d'aquesta comunicació.  
  
  
Catorzena. Criteris objectius de l'atorgament de la subvenció  
Les subvencions seran concedides, d'acord amb els principis de publicitat, transparència, objectivitat, igualtat i no discriminació, per mitjà del procediment de concurrència competitiva, a les entitats sol·licitants que complisquen els requisits establits i realitzen les activitats objecte de subvenció.  
Les sol·licituds i els projectes es puntuaran fins a un màxim de 100 punts.  
No es podran proposar com a beneficiaris els titulars de projectes per als quals s'haja sol·licitat una ajuda i que no obtinguen, com a mínim, 50 punts.  
  
Quinzena. Criteris objectius de l'atorgament d'ajudes a la realització de festivals audiovisuals  
1. Si el festival figura en la llista que elabora l'Acadèmia de les Arts i les Ciències Cinematogràfiques d'Espanya de 2021 o 2022 o si té el reconeixement d'entitats o xarxes nacionals o internacionals de qualificació de festivals que sol·liciten requisits previs, 5 punts.  
  
2. Si compta amb activitats paral·leles destinades a la creació, la formació i el desenvolupament de nous públics juvenils i infantils, s'hi sumaran 5 punts.  
3. Si ha projectat obres del seu programa subtitulades o doblades al valencià o en versió original en valencià, s'hi sumaran fins a un màxim de 5 punts, segons els criteris següents: si el festival ha projectat en l'edició anterior, almenys, el 10 % les obres o sessions subtitulades o doblades al valencià, o en versió original en valencià sense arribar al 20 %, obtindrà 3 punts. Si aquest percentatge aconsegueix o supera el 20 %, obtindrà 5 punts. Per al còmput del percentatge es computarà el nombre d'obres o projeccions. Si no aconsegueix aquests percentatges, no sumarà cap punt ni fracció.  
4. Si té una secció competitiva d'àmbit internacional, s'hi sumaran 5 punts.  
5. Si el festival concedeix premis en metàl·lic i/o pagaments per selecció, s'hi sumaran 5 punts.  
6. Si el festival compta amb convidats nacionals i internacionals, s'hi sumaran 5 punts.  
7. Si el festival va comptar amb jurat internacional en l'edició anterior, s'hi sumaran 5 punts.  
8. Si el festival realitza una política real de paritat (60-40 %), obtindrà fins a un màxim de 5 punts, conforme a la valoració següent respecte a l'última edició:  
2 punts - paritat en la direcció de les pel·lícules programades en seccions competitives  
1 punt - paritat en els membres del jurat  
1 punt - paritat en l'equip de producció/direcció del festival  
1 punt - paritat en els ponents de taules redones, classes magistrals, tallers, etc. que es duguen a terme durant el festival  
9. Sostenibilitat: s'obtindran els 5 punts si es compleixen dos dels requisits següents.  
1r. Anàlisi o estudis de mesurament de la petjada de carboni o de l'impacte ambiental de l'activitat del festival.  
2n. Contractació d'agents de sostenibilitat (ecomanager o green runner) per al desenvolupament del festival.  
3r. Activitats de formació del personal en matèria de sostenibilitat.  
  
4t. Obtenció de certificacions de sostenibilitat del festival per organismes reconeguts.  
5é. Contractació de proveïdors de serveis de missatgeria certificats com a ecològics.  
6é. Instal·lació de contenidors i punts nets que afavorisquen el reciclatge i la reutilització.  
7é. Contribució a projectes per a compensar la petjada de carboni o de l'impacte ambiental del festival.  
10. Si realitza la difusió de la seua programació, catàleg o pàgines web en valencià, s'hi sumaran 5 punts.  
11. Pressupost de despeses de l'activitat. Es valorarà l'import total de la despesa real realitzada pel festival en l'edició de l'any anterior. En el cas de festivals que se celebren cada dos anys, es tindrà en compte l'última edició celebrada. Com més alt és el pressupost, més alta serà la puntuació que s'obtindrà quan es valore aquesta circumstància. Es valorarà amb fins a un màxim de 20 punts, segons el barem següent: de més de 5.000 a menys de 10.000 euros: 8 punts. De 10.000 a menys de 25.000 euros: 13 punts. De 25.000 a menys de 50.000 euros: 16 punts. De 50.000 euros o més: 20 punts.  
12. Nombre d'edicions del festival. Fins a un màxim de 15 punts. Es valorarà amb 1 punt cada edició del festival realitzada en anys anteriors. No es computarà l'any de la convocatòria.  
13. Si realitza una difusió de les seues activitats en més d'un municipi, de manera que s'amplia el nombre de ciutadans i ciutadanes a què estan dirigides les seues activitats, sumarà 5 punts. La difusió ha de ser presencial; no computa la difusió per xarxes socials ni altres a distància.  
  
14. La incidència social del festival. Fins a un màxim de 5 punts segons els aspectes següents:  
La població resident del municipi on es realitze es puntuarà fins amb 5 punts.  
Es valorarà més que se celebre en municipis de menys nombre d'habitants amb l'objectiu de difondre la cultura en nuclis xicotets de població, segons el barem següent:  
Municipis de menys de 5.000 habitants: 5 punts.  
Municipis de 5.000 habitants o més i menys de 20.000 habitants: 4 punts.  
Municipis de 20.000 habitants o més i menys de 40.000 habitants: 3 punts.  
Municipis de 40.000 habitants o més i menys de 100.000 habitants: 2 punts.  
Municipis de 100.000 habitants o més: 1 punt.  
En el cas que un festival se celebre en més d'un municipi es valorarà el municipi d'un nombre més baix d'habitants, i en cas que se celebre en una pedania, es computarà la població de la pedania.  
15. Es valorarà fins amb 5 punts el fet que es facen projeccions accessibles a les persones amb discapacitat visual i auditiva, i es valorarà el fet que incorporen una pista d'audiodescripció i/o un subtitulat especial per a persones amb discapacitat auditiva.  
  
Quadre resum de festivals  
  
Llista de l'acadèmia/certificació   
nacional o internacional 5 punts  
Activitats paral·leles per a públic infantil o juvenil 5 punts  
Cinema valencià/en valencià 5 punts  
Secció competitiva d'àmbit internacional 5 punts  
Premis en metàl·lic 5 punts  
Convidats 5 punts  
Jurat internacional 5 punts  
Paritat 5 punts  
Sostenibilitat 5 punts  
Difusió de la programació en valencià 5 punts  
Pressupost 20 punts  
Nombre d'edicions anteriors 15 punts  
Desenvolupament d'activitats en més d'un municipi 5 punts  
Incidència social Habitants del municipi 5 punts  
Accessibilitat 5 punts  
Total puntuació màxima 100 punts  
  
  
  
Setzena. Criteris objectius de l'atorgament d'ajudes a cineclubs  
  
1r. Interés cultural de l'activitat projectada. Es computaran fins a un màxim de 30 punts en funció de les circumstàncies següents:  
a) Si compta amb activitats paral·leles: taules redones, fòrums de debat, trobades amb personal artístic o tècnics de les obres que es projecten, s'hi sumaran 5 punts.  
b) Si projecta, almenys, el 25 % d'obres del seu programa en versió original diferent del valencià o del castellà, subtitulades en valencià o en castellà, s'hi sumaran 5 punts.  
c) Si projecta obres del seu programa en valencià o obres que han rebut ajudes de l'IVC, podrà sumar fins a un màxim de 10 punts, segons el barem següent:  
Si el 10 % d'obres del seu programa es projecta doblat al valencià o en versió original en valencià o són obres que han rebut ajudes de l'IVC, sense aconseguir el 20 %, obtindrà 5 punts. Si aquest percentatge aconsegueix o supera el 20 % obtindrà 10 punts.  
Per al còmput del percentatge es computarà el nombre d'obres i no el de projeccions. Si no aconsegueix aquests percentatges, no sumarà cap punt ni fracció.  
d) Si realitza la difusió de la seua programació, catàleg o web en valencià, s'hi sumaran 10 punts.  
2n. Sessions del cineclub  
Es computarà el nombre de sessions que programe el cineclub l'any 2021 amb fins a un màxim de 15 punts segons el barem següent:  
  
Més de 10 i fins a 20 sessions: 10 punts.  
Més de 20 sessions: 15 punts.  
3r. Pressupost de despeses de l'activitat. Es valorarà l'import total del pressupost amb el qual haja comptat el cineclub 2021 realment, de manera que com més alt siga el pressupost, més alta serà la puntuació que s'obtindrà quan es valore aquesta circumstància. Es valorarà amb fins a un màxim de 20 punts, segons el barem següent:  
De 1.000 a menys de 5.000 euros: 10 punts.  
5.000 euros o més: 20 punts.  
4t. La incidència social: fins a un màxim de 10 punts.  
La incidència social es valorarà atenent els aspectes següents:  
  
La població resident del municipi en què se situe es puntuarà amb fins a 10 punts.  
Es valorarà més que se situe en municipis de nombre més baix d'habitants amb l'objectiu de difondre la cultura en nuclis xicotets de població, segons el barem següent:  
Municipis de menys de 5.000 habitants: 10 punts.  
Municipis de 5.000 habitants o més i menys de 20.000 habitants: 8 punts.  
Municipis de 20.000 habitants o més i menys de 40.000 habitants: 6 punts.  
Municipis de 40.000 habitants o més i menys de 100.000 habitants: 4 punts.  
Municipis de 100.000 habitants o més: 2 punts.  
En el cas que el cineclub tinga la seu en una pedania, es computarà la població de la pedania.  
5é. Antiguitat del cineclub. Fins a un màxim de 15 punts.  
Es valorarà amb 0,5 punts per cada any d'antiguitat del cineclub. En cap cas es computarà l'any de la convocatòria.  
  
6é. Nombre de socis o abonats. S'atorgaran 0,5 punts per cada 10 socis. Fins a un màxim de 10 punts.  
  
Quadre resum de cineclubs  
  
Interés cultural 30 punts  
  
  
  
  
  
Activitats paral·leles  
Obres en versió original subtitulades (25 % o més)  
Obres en valencià o amb ajudes IVC  
Difusió de programació en valencià 5 punts  
  
5 punts  
10 punts  
10 punts   
Sessions 15 punts  
Pressupost 20 punts  
Incidència social 10 punts  
Antiguitat del cineclub 15 punts  
Nombre de socis/abonats 10 punts  
Total puntuació màxima 100 punts  
  
  
  
Dessetena. Criteris objectius de l'atorgament d'ajudes a concursos cinematogràfics que premien l'escriptura de guions o de textos sobre cinematografia  
1r. Interés i projecció de les activitats.  
Es valorarà amb fins a un màxim de 50 punts, segons els criteris següents:  
a) Si el concurs està especialitzat, màxim 15 punts, atés que concórrega alguna de les circumstàncies següents:  
Si té com a únics destinataris joves d'edat inferior a 30 anys: 15 punts.  
Alternativament, si té com a únics destinataris professionals de l'escriptura de guió o de la redacció de textos cinematogràfics: 15 punts.  
  
b) La població resident del municipi on es realitze, fins a 15 punts. Es valorarà que se celebre en municipis d'un nombre d'habitants més baix amb l'objectiu de difondre la cultura en nuclis xicotets de població, amb el barem següent:  
Municipis de menys de 5.000 habitants: 15 punts.  
Municipis de 5.000 habitants o més i menys de 20.000 habitants: 12 punts.  
Municipis de 20.000 habitants o més i menys de 100.000 habitants: 10 punts.  
Municipis de 100.000 habitants o més i menys de 300.000 habitants: 8 punts.  
Municipis de 300.000 habitants o més: 5 punts.  
En el cas que se celebre en una pedania, es computarà la població de la pedania.  
La població que es tinga en compte serà on se celebre o es convoque el concurs.  
c) Pressupost destinat a premis, fins a un màxim de 20 punts, segons el barem següent:  
Premis amb dotació econòmica de 500 euros o més a menys de 1.000 euros: 10 punts.  
Premis amb una dotació econòmica de 1.000 euros o més a menys de 1.500 euros: 15 punts.  
Premis amb una dotació econòmica de 1.500 euros o més: 20 punts.  
  
No es computarà com a dotació econòmica el valor estimat de premis que no siguen en metàl·lic llevat que es quantifique l'import en les bases del concurs.  
2n. Implicació d'altres institucions públiques i privades mitjançant una ajuda econòmica en metàl·lic o cogestió d'activitats, es computaran fins a un màxim de 20 punts segons els criteris següents:  
Per aportacions econòmiques superiors a 1.000 euros: 20 punts.  
Per aportacions econòmiques de 500 euros a 1.000 euros: 15 punts.  
Per cogestió d'activitats d'institucions públiques o privades: 5 punts.  
S'haurà d'acreditar la concessió, l'òrgan concedent i l'import o l'acord, compromís o resolució per la qual es compromet a participar en la gestió de les activitats.  
3r. Presència del valencià en el projecte presentat i en l'execució d'aquest: promoció, publicitat, publicacions, convocatòries i activitats de divulgació. Fins a un màxim de 5 punts.  
Si les bases del concurs es publiquen en valencià o es difonen en valencià a través de qualsevol publicitat o de xarxes socials, s'hi sumaran 5 punts.  
4t. Viabilitat econòmica del projecte. Es valorarà amb fins a un màxim de 10 punts.  
Es valorarà la relació percentual que hi ha entre el pressupost del concurs, d'una banda, i la suma de les aportacions públiques i privades que s'acrediten, incloenthi les de la mateixa entitat organitzadora, sense comptar l'ajuda de l'IVC. S'assignaran 2,5 punts per cada 10 % que aquestes aportacions suposen sobre el pressupost total fins a un màxim de 10 punts.  
Hauran d'acreditar-se els compromisos d'inversió, la solvència de l'entitat organitzadora o justificar aquestes expectatives de finançament que es declaren.  
5é. Antiguitat del concurs. Fins a un màxim de 15 punts.  
Es valorarà amb 1 punt per cada any d'antiguitat del concurs. En cap cas es computarà l'any de la convocatòria.  
  
Quadre resum de concursos  
  
Interés i projecció de les activitats: 50 punts  
Especialització  
Població del municipi on se celebre  
Pressupost destinat a premis 15 punts  
15 punts  
20 punts  
Implicació d'altres institucions 20 punts  
Difusió en valencià 5 punts  
Viabilitat econòmica 10 punts  
Antiguitat 15 punts  
Total puntuació màxima 100 punts  
  
  
  
Dihuitena. Criteris objectius de l'atorgament d'ajudes a la realització de jornades, esdeveniments i projectes singulars de caràcter audiovisual  
L'atorgament de les ajudes s'ajustarà a la valoració dels criteris següents:  
1r. Interés i projecció de les activitats.  
Interés de la jornada per al sector audiovisual. Es valorarà que siga un esdeveniment singular i que no hi haja més jornades amb la mateixa temàtica, el suport per part d'associacions professionals vinculades directament a l'esdeveniment, i la qualitat del projecte i els seus organitzadors. Fins a un màxim de 25 punts.  
2n. Participació de professionals.  
Si compta amb la participació, com a ponents, de professionals d'altres comunitats autònomes i de professionals d'altres països, fins a un màxim de 15 punts, segons el barem següent:   
Si compta amb la participació de professionals d'altres comunitats autònomes: 5 punts.  
Si compta amb la participació de professionals d'altres països: 15 punts.  
3r. Implicació d'altres institucions públiques i privades mitjançant aportacions econòmiques en metàl·lic o cogestió d'activitats o cessió d'espais per al desenvolupament de l'activitat, es computaran fins a un màxim de 25 punts segons els criteris següents:  
Per cogestió en l'organització de les activitats o la cessió gratuïta d'espais, s'hi sumaran 5 punts.  
Per aportacions econòmiques de 1.000 euros a 5.000 euros: 10 punts.  
Per aportacions econòmiques de 5.000 a 10.000 euros: 15 punts.  
Per aportacions econòmiques de més de 10.000 euros: 25 punts.  
S'haurà d'acreditar la concessió, l'òrgan concedent i l'import o l'acord, compromís o resolució per la qual es compromet a la participació en la gestió de les activitats o se cedeixen espais.  
4t. La presència del valencià en el desenvolupament de l'activitat o en la seua promoció: publicitat, publicacions, convocatòria i xarxes socials, s'hi sumaran 10 punts.  
5é. Pressupost de l'activitat. Es valorarà amb fins a un màxim de 25 punts el pressupost de l'activitat:  
Més de 2.000 a 10.000 euros: 10 punts.  
Més de 10.000 euros i fins a 25.000: 15 punts.  
Més de 25.000 euros i fins a 50.000: 20 punts.  
Més de 50.000 euros: 25 punts.  
  
  
Quadre resum de jornades, esdeveniments i projectes singulars de caràcter audiovisual  
  
Interés i projecció de les activitats 25 punts  
Ponents participants 15 punts  
Implicació d'altres institucions 25 punts  
Difusió en valencià 10 punts  
Pressupost de l'activitat 25 punts  
Total puntuació màxima 100 punts  
  
  
  
Denovena. Criteris objectius de l'atorgament d'ajudes a la promoció de produccions audiovisuals valencianes per a competir en els Premis Goya i Óscar  
1r. Interés i projecció de les activitats.  
Es valorarà l'estrena en sales, el nombre de seleccions per a festivals i premis obtinguts per la producció amb fins a un màxim de 50 punts, segons els criteris següents:  
Estrena comercial en més de 10 sales: 15 punts, o bé estrena comercial en més de 30 sales: 30 punts.  
Selecció en festivals: 2,5 punts per la participació en cada festival nacional i 3 punts per la participació en cada festival que se celebre fora d'Espanya, fins a un màxim de 10 punts.  
Premis: 5 punts per cada premi obtingut per la pel·lícula en qualsevol dels festivals en què ha participat, fins a un màxim de 10 punts.  
  
Si es computa el premi en un festival, no podrà computar-se la participació de l'obra premiada en el mateix festival.  
S'hauran d'aportar les dades oficials de l'estrena en sales que consten en l'ICAA.  
Els premis i participacions es podran acreditar mitjançant captures de pantalla de la web de l'Acadèmia o festival, documents expedits per l'Acadèmia o l'organització del festival corresponent que certifiquen el premi o participació, mitjançant notícies de premsa o amb fitxes de l'ICAA en els quals consten les participacions i premis.  
2n. Aportacions econòmiques en metàl·lic d'institucions públiques i privades.  
Es computaran fins a un màxim de 20 punts segons els criteris següents:  
En el cas de curtmetratges:  
Si la suma de les ajudes rebuda és igual o superior a 5.000 euros i inferior a 10.000 euros: 10 punts.  
Si la suma és de 10.000 euros o superior: 20 punts.  
En el cas de llargmetratges:  
Si la suma de les ajudes rebuda és igual o superior a 50.000 euros i inferior a 100.000 euros: 10 punts per cada ajuda.  
Si la suma és de 100.000 euros o superior: 20 punts.  
S'haurà d'acreditar la concessió, l'òrgan concedent i l'import en cas d'aportacions d'institucions privades. A aquest efecte es computaran les ajudes de l'IVC.  
L'IVC podrà requerir la documentació acreditativa de l'abonament efectiu de les ajudes esmentades.  
3r. Repercussió i foment en els professionals valencians. Fins a un màxim de 5 punts.  
Si el director o directora de l'obra audiovisual és valencià o valenciana, s'hi sumaran 5 punts.  
Si el/la guionista és valencià/ana, 2,5 punts.  
Si el productor/a és valencià/ana, 2,5 punts.  
A aquest efecte, tenen la condició de valencians els qui han nascut a la Comunitat Valenciana o ciutadans de la Unió Europea empadronats com a residents almenys 1 any a la Comunitat Valenciana.  
Si hi ha més d'un professional en aquestes categories i no tots són valencians, es prorratejarà la puntuació.  
S'haurà d'aportar una declaració responsable de la condició de valencià signada pels respectius professionals indicats. Igualment, l'empresa sol·licitant aportarà una relació dels crèdits tècnics de la pel·lícula.  
  
4t. Versió original en valencià.  
Si la versió original de l'obra està qualificada per l'ICA com a versió en valencià, s'hi sumaran 5 punts.  
S'hi haurà d'aportar el certificat de qualificació.  
5é. Pressupost de l'obra. Es valorarà amb fins a un màxim de 20 punts.  
Curtmetratges:  
Fins a 40.000 euros: 10 punts.  
Més de 40.000 euros: 20 punts.  
Llargmetratges de ficció i animació:  
Fins a 300.000 euros: 10 punts.  
Més de 300.000 euros i fins a 1.000.000 d'euros: 15 punts.  
Mas d'1.000.000 d'euros: 20 punts.  
Llargmetratges documentals:  
Fins a 150.000 euros: 10 punts.  
Més de 150.000 euros: 20 punts.  
  
Quadre resum d'ajudes a la promoció per a competir en els Premis Goya i Óscar  
  
Interés i projecció de les activitats 50 punts  
Ajudes econòmiques 20 punts  
Repercussió i foment en els professionals valencians 5 punts  
Versió original en valencià 5 punts  
Pressupost de l'obra 20 punts  
Total puntuació màxima 100 punts  
  
  
  
Vintena. Criteris objectius de l'atorgament d'ajudes a associacions professionals  
L'atorgament de les ajudes s'haurà d'ajustar a la valoració dels criteris següents:  
1. Interés i projecció de les activitats:  
Es valorarà la singularitat de les activitats que realitze l'associació en relació amb l'àmbit audiovisual i que no hi haja més jornades amb la mateixa temàtica, i la qualitat del projecte, la incidència sobre el sector i els seus organitzadors/participants. Fins a un màxim de 10 punts.  
  
2. Implicació d'altres institucions públiques i privades mitjançant aportacions econòmiques en metàl·lic o cogestió d'activitats o cessió d'espais per al desenvolupament de les activitats de l'associació, es computaran fins a un màxim de 10 punts segons els criteris següents:  
  
Per cogestió en l'organització de les activitats o la cessió gratuïta d'espais, s'hi sumaran 3 punts.  
Per aportacions econòmiques de 1.000 euros a 5.000 euros: 5 punts.  
  
Per aportacions econòmiques de 5.000 a 10.000 euros: 7 punts.  
Per aportacions econòmiques de més de 10.000 euros: 10 punts.  
S'haurà d'acreditar la concessió, l'òrgan concedent i l'import o l'acord, compromís o resolució per la qual es compromet a la participació en la gestió de les activitats o se cedeixen espais.  
No es comptabilitzaran les col·laboracions o cessions d'espais o ajudes concedides per l'Institut Valencià de Cultura.  
3. Quantificació de les activitats: actes públics, convocatòries i publicacions, fins a un màxim de 10 punts.  
S'atorgaran 2 punts per cada jornada, esdeveniment, taller, informe o publicació que estiga relacionat amb l'audiovisual i que siga d'interés per als seus socis i sòcies realitzat en l'exercici anterior. No es comptabilitzaran les activitats que hagen obtingut una ajuda de l'IVC per a organitzar esdeveniments, jornades, tallers, etc.  
4. Presència del valencià en l'execució, promoció, publicitat, publicacions, convocatòries i accions de divulgació de les activitats, fins a un màxim de 10 punts.  
5. Viabilitat econòmica del projecte, atés el percentatge d'autofinançament, fins a un màxim de 10 punts.  
Pressupost total de l'associació de l'exercici anterior (2021):  
De 15.000 a 20.000 euros: 5 punts.  
Més de 20.000 euros: 10 punts.  
Finançament mitjançant quotes i altres aportacions públiques i privades que puguen acreditar-se, excloent-hi les ajudes rebudes de l'Institut Valencià de Cultura.  
Es computaran les quotes dels socis de tot l'any, així com els ingressos previstos, excloent-ne les ajudes de l'IVC, sempre que puguen acreditar-se'n els compromisos o justificar aqueixes expectatives:  
Del 10 % al 25 % del pressupost anual: 5 punts.  
Més del 25 % del pressupost anual: 10 punts.  
6. Implantació de polítiques igualitàries. Fins a un màxim de 5 punts.  
Si hi ha paritat en la composició de la junta directiva (60-40 %), sense comptar els vocals, s'hi sumaran 5 punts.  
  
7. Nombre de dies cotitzats en la Seguretat Social pel personal fix i eventual, en els últims dotze mesos, sense comptar el mes en què es publique la convocatòria, per a la realització d'activitats pròpies de l'organització i el manteniment de l'associació. Fins a un màxim de 10 punts segons el barem següent:  
- De 30 a 90 dies: 5 punts.  
- Més de 90 dies i fins a 270 dies: 7 punts.  
- Més de 270 dies: 10 punts.  
En cas d'haver contractat diverses persones, s'hi sumaran els dies de tots els contractats.  
8. Nombre de socis. Fins a un màxim de 30 punts, segons el barem següent.  
- 0,20 punts per cada soci que és una persona física (s'hi inclouen els autònoms).  
- 0,50 punts per cada soci que és una persona jurídica.  
Si ho expressa l'entitat sol·licitant, alternativament podrà valorar-se, en lloc del nombre de socis, la representativitat estimada de l'associació en el seu àmbit d'actuació. De manera que s'hi sumaran 30 punts en cas d'associar un 75 % total de professionals o empreses del seu àmbit a la Comunitat Valenciana. En el cas de no aconseguir aquest 75 %, se'n reduirà proporcionalment la puntuació. S'entendrà que aconsegueix el 75 % quan l'associació sol·licitant siga l'única que hi ha en el seu àmbit professional a la Comunitat Valenciana.  
  
9. Antiguitat de l'associació. Fins a un màxim de 5 punts, i es valora amb 0,5 punts cada any d'antiguitat, sense computar l'any de la convocatòria.  
  
Quadre resum d'associacions professionals i empresarials  
  
Interés 10 punts  
Implicació d'altres institucions públiques i privades 10 punts  
Quantificació de les activitats 10 punts  
Foment i difusió del valencià 10 punts  
Viabilitat econòmica del projecte 10 punts  
Implantació de polítiques igualitàries 5 punts  
Dies cotitzats pel personal 10 punts  
Nombre de socis 30 punts  
Antiguitat de l'associació 5 punts  
Total puntuació màxima 100 punts  
  
  
  
A l'efecte de baremar la incidència social, que preveu el punt anterior, les pedanies tindran la consideració de municipis, i es tindrà en compte el padró d'habitants de la pedania en qüestió corresponent a l'últim exercici del qual es disposen dades.  
En el cas de les pedanies, les entitats sol·licitants hauran d'aportar, junt amb la sol·licitud, un document municipal expedit per l'ajuntament corresponent, l'extracte d'una publicació municipal o la captura de pantalla de la web de l'ajuntament que acredite la població resident a la pedania. En cas contrari, es computarà el total d'habitants del municipi.  
  
Per a determinar la quantia de les ajudes es tindrà en compte una ponderació entre la puntuació total obtinguda (60 %) en relació amb el pressupost de cada activitat en l'exercici anterior (40 %), excepte en les ajudes a jornades, esdeveniments i projectes singulars, i per a les ajudes a la promoció per a competir en els Premis Goya i Óscar.  
  
Vint-i-unena. Resolució de la convocatòria i termini  
1. L'òrgan instructor, després dels tràmits previstos en aquestes bases, formularà una proposta de resolució definitiva, que elevarà a la persona titular de la Presidència de l'IVC, que és la persona competent per a resoldre.  
Una vegada feta la proposta de la Comissió Avaluadora de la Direcció General de l'IVC sobre l'adjudicació de quantitats i la denegació de la subvenció de les sol·licituds que no complisquen els requisits previstos en les bases reguladores i en la resolució de convocatòria, aquesta es resoldrà.  
En tot cas, la denegació de la subvenció ha de ser motivada i les raons s'han de fer constar en la resolució esmentada.  
2. El termini màxim per a tramitar, resoldre i notificar les sol·licituds sobre les subvencions que recull aquesta ordre és de sis mesos, a comptar de la data de publicació de la resolució de la convocatòria corresponent.  
En els casos de desestimació per silenci administratiu, la resolució expressa posterior al venciment del termini l'adoptarà l'Administració sense cap vinculació al sentit del silenci, tal com estableix l'article 24.3.b de la Llei 39/2015.  
3. La resolució de concessió es publicarà en el Diari Oficial de la Generalitat Valenciana, segons el que disposa la Llei de procediment administratiu comú i l'article 18 de l'LGS.  
  
Vint-i-dosena. Justificació de les subvencions  
El compte justificatiu haurà de contindre:  
a) Una memòria d'actuació justificativa del compliment de les condicions imposades en la concessió de la subvenció, amb la indicació de les activitats dutes a terme i dels resultats obtinguts. En els casos en què procedisca s'hauran d'especificar les activitats i projeccions realitzades en valencià, i adjuntar-hi fullets, cartells i tota la documentació il·lustrativa de l'activitat que es considere oportuna. En el cas dels cineclubs, s'hauran d'especificar, a més, si escau, quines de les projeccions realitzades corresponen a obres subvencionades per l'IVC en anys anteriors.  
  
b) Una relació classificada de les despeses de l'activitat, amb la identificació del creditor i del document, l'import, la data d'emissió i, si és el cas, la data de pagament. En cas que la subvenció s'atorgue d'acord amb un pressupost estimat, s'han d'indicar les desviacions esdevingudes.  
c) Les factures o els documents de valor probatori equivalent en el tràfic jurídic mercantil o amb eficàcia administrativa que s'incorporen en la relació a què fa referència el paràgraf anterior i la documentació acreditativa del pagament.  
d) Un detall d'altres ingressos o subvencions que hagen finançat l'activitat subvencionada, amb la indicació de l'import i la procedència.  
e) Si és procedent, una carta de pagament de reintegrament en el supòsit de romanents no aplicats, així com dels interessos derivats d'aquests.  
En cap cas seran imputables a la justificació les despeses següents:  
  
1. Despeses realitzades en material inventariable.  
2. Regals a assistents a les activitats que no estiguen previstos com a premi en les bases de l'activitat de què es tracte o s'inferisca d'aquestes que no se subsumeixen en el premi que s'atorga.  
3. Despeses en serveis d'hostalatge i restauració, excepte en el cas de membres del jurat, membres dels equips artístics o tècnics de les produccions projectades o ponents, sempre que s'acredite que són residents de municipis que es troben a una distància superior a 100 quilòmetres del municipi on es desenvolupa l'activitat i excepte en el cas dels viatges de productors/ores o equip tècnic/artístic a esdeveniments de promoció de produccions per als Premis Goya i Óscar.  
4. Edició de publicacions alienes als continguts de l'activitat, tot i que siguen objecte de presentació o d'una altra activitat durant el desenvolupament d'aquesta.  
5. L'IVA corresponent a les despeses realitzades. Les beneficiàries i, si escau, les empreses i entitats amb les quals contracten per al desenvolupament de l'activitat que estiguen exemptes d'IVA hauran d'acreditar aquest extrem mitjançant un reconeixement d'exempció de l'Agència Tributària.  
6. Es podran imputar a les despeses subvencionables les despeses en personal per a gestions de desenvolupament, i caldrà adjuntar-hi els contractes corresponents i, en el cas que es tracte de treballadors, aportar els corresponents RNT i RLC.  
7. Seran també despeses subvencionables les vinculades a l'activitat subvencionada corresponents a organització, lloguers d'espais, personal, logística o serveis per a realitzar l'esdeveniment, la jornada o el festival, drets de pel·lícules, actuacions artístiques, conductors de gales, equipament tècnic i despeses de publicitat i promoció, especialment en el cas de les activitats relacionades amb la promoció de produccions audiovisuals per als Premis Goya i Óscar.  
  
8. Tenen la consideració de despeses subvencionables imputables a la justificació de les ajudes previstes en aquesta ordre les despeses destinades al lloguer de locals destinats a seu i/o atendre als socis les despeses, així com les despeses de manteniment (neteja, aigua, llum, telèfon i altres despeses bàsiques) i despeses de personal contractat per l'associació per al desenvolupament de les seues activitats d'organització i manteniment.  
Dins d'aquestes despeses s'entenen també incloses les següents:  
- Costos d'assessoria o assessories vinculades a l'activitat de l'associació (despeses d'assessoria fiscal, laboral, jurídica i assegurances), amb un límit del 30 % de l'ajuda concedida.  
- Assistència dels representants de l'associació en qualitat de tals, a mercats o festivals o reunions de caràcter sectorial i similars: allotjament, acreditacions i desplaçament (bitllets de tren, avió, despesa de gasolina i lloguer de vehicles).  
9. L'òrgan gestor del procediment podrà requerir els justificants que considere oportuns a fi d'obtindre una evidència raonable de l'aplicació adequada de la subvenció mitjançant la tècnica de mostreig estratificat, fins i tot de la totalitat dels justificants de despesa si es generen dubtes sobre el cost del projecte.  
Les factures han de complir el que disposa el Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació (BOE 289, 01.12.2012) i l'altra normativa vigent.  
En les factures i altres documents acreditatius de despesa del beneficiari ha de constar com a únic destinatari l'entitat beneficiària, i no s'admetran les factures emeses a entitats o persones interposades en nom de la beneficiària, ni els pagaments efectuats per aquestes entitats o persones que no siguen les beneficiàries.  
En cas de justificació mitjançant una transferència bancària, s'han d'aportar les còpies dels resguards de les transferències efectuades. En el concepte de la transferència ha de constar el nom del projecte. Igualment, s'haurà d'aportar una còpia de l'extracte bancari del càrrec en compte corresponent a l'operació justificada. Si una mateixa transferència engloba diverses factures, s'haurà d'aportar una relació detallada d'aquestes.  
Si la forma de pagament és un xec o un pagaré, el document justificatiu consistirà en un justificant de recepció, signat i segellat pel proveïdor, en què ha d'especificarse la factura o la documentació justificativa de la despesa a què correspon el pagament i la seua data, el número i la data del xec o la data del venciment del pagaré, i davall de la signatura ha d'aparéixer el nom i el NIF de la persona que signa, així com una còpia de l'extracte bancari del càrrec en compte corresponent a l'operació justificada.  
Totes les despeses superiors a 300 euros s'han d'efectuar mitjançant una transferència bancària, un xec o un pagaré.  
En cas de pagaments en efectiu, fins a 300 euros, el document justificatiu consistirà en: justificant de recepció, signat i segellat pel proveïdor, en el qual ha d'especificar-se la factura o la documentació justificativa de la despesa a què correspon el pagament i la seua data, i davall de la signatura ha d'aparéixer el nom i el NIF de la persona que signa.  
El termini per a presentar la justificació de la subvenció, en els termes descrits en els apartats anteriors, finalitzarà el dia 30 de novembre de 2022.  
La documentació corresponent a la documentació s'ha de presentar per via telemàtica acompanyada del model que figura en l'annex IV d'aquesta resolució.  
No es concediran ampliacions de termini per a la justificació de les ajudes previstes en aquesta resolució.  
Les persones beneficiàries hauran d'enviar la documentació corresponent a la justificació a l'IVC per via telemàtica mitjançant el registre electrònic accessible des del web http://ivc.gva.es/, per a fer-ho, el sol·licitant o el seu representant haurà de disposar de qualsevol dels certificats o signatures electròniques que admet aquesta aplicació.  
Si, vençut el termini de justificació, no es presenta el compte justificatiu corresponent o aquest és insuficient, s'entendrà incomplida l'obligació de justificar, amb les conseqüències que preveu l'article 37 de l'LGS.  
La persona beneficiària està obligada a presentar la justificació del compliment de les condicions imposades i de la consecució dels objectius previstos en l'acte de concessió de la subvenció. Es farà constar en les activitats, o bé en la web de les beneficiàries, la col·laboració de l'Institut Valencià de Cultura, segons el manual d'identitat corporativa inclòs en la pàgina web de l'Institut Valencià de Cultura (https://ivc.gva.es/es/ivc/quienes-somos-ivc/logos).  
  
Vint-i-tresena. Règim de pagament de les subvencions  
Una vegada s'haja verificat que la justificació de les ajudes per part de les persones beneficiàries, presentada dins del termini i en la forma escaient, s'ajusta al que disposa aquesta ordre a aquest efecte, s'iniciaran els tràmits dirigits al pagament d'aquestes.  
El pagament d'aquestes ajudes s'efectuarà mitjançant una transferència bancària, atenent les dades de domiciliació bancària (annex II) aportades pels beneficiaris respectius (empresa i guionistes), i s'efectuarà amb la comprovació prèvia de la justificació que els beneficiaris presenten via telemàtica, mitjançant un compte justificatiu o auditoria. S'exigeix, per a les ajudes de quantia igual o superior a 20.000 euros, un informe d'un auditor de comptes inscrit com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes, que es regirà de conformitat amb les normes de procediment previstes en la legislació vigent en matèria d'auditories audiovisuals i la legislació en matèria de subvencions.  
No obstant això, en virtut del que preveu l'article 171.1 de l'LHIS, no podrà fer-se el pagament de la subvenció si la persona beneficiària no es troba al corrent en el compliment de les seues obligacions tributàries i amb la Seguretat Social o tinga la condició de subjecte deutor per resolució de procedència de reintegrament. Aquestes circumstàncies podran comportar la pèrdua del dret al cobrament de l'ajuda.  
  
Vint-i-quatrena. Modificació i reintegrament  
1. Qualsevol alteració de les condicions que s'han tingut en compte per a la concessió de la subvenció podrà donar lloc a la modificació de la resolució. En tot cas, l'obtenció concurrent de subvencions o ajudes atorgades per altres administracions o ens públics o privats pel mateix concepte podrà determinar la minoració de l'ajuda concedida en la mesura que siga necessària perquè la suma total de les ajudes no supere el cost de l'activitat desenvolupada.  
2. A l'efecte de control dels límits exposats anteriorment, s'exigirà a les entitats sol·licitants una declaració responsable en què s'indiquen totes les subvencions que tinguen concedides o sol·licitades per al mateix objecte.  
3. L'Administració farà una comprovació exhaustiva de les dades a què es refereixen aquestes declaracions responsables d'acord amb el que estableix l'article 6 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
4. Constitueix un supòsit de pèrdua del dret al cobrament de la subvenció i, si és el cas, de reintegrament d'aquesta, el fet que la quantitat concedida en concepte de subvenció es destine a la realització d'una activitat o al compliment d'una finalitat prohibida en el títol VI de la Llei 14/2017, de 10 de novembre, de memòria democràtica i per a la convivència de la Comunitat Valenciana.  
La realització d'alguna activitat de les que s'enumeren en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, donarà lloc a la pèrdua del dret al cobrament de la subvenció o, si és el cas, al reintegrament de les quantitats percebudes.  
5. Donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament, els casos recollits en l'article 37 de l'LGS, de conformitat amb els articles 91, 92 i 93 del seu reglament, aprovat pel Reial decret 887/2006, de 21 de juliol.  
6. En la tramitació del procediment es garantirà, en tot cas, el dret d'audiència de la persona interessada.  
7. El que disposen els apartats anteriors es pot aplicar sense perjudici de la possible qualificació dels fets com a infracció administrativa i de la incoació del procediment sancionador, d'acord amb els articles 52 i següents de l'LGS, i 173 i següents de l'LHIS.  
8. La persona titular de la Direcció General de l'IVC és qui té la competència per resoldre els expedients de reintegrament que siguen pertinents.  
  
Vint-i-cinquena. Pla de control  
Es durà a terme un pla de control de la realització de l'activitat subvencionada, per mitjà de la comprovació i control de la documentació de caràcter econòmic, justificativa de l'import concedit, que s'ha establit a aquest efecte en aquestes bases com a aportació preceptiva per les entitats beneficiàries per al pagament de la subvenció, de conformitat amb el que estableix l'article 169 de l'LHIS.  
El pla preveurà els possibles tipus de control a efectuar: administratius, sobre el terreny, a posteriori i de qualitat, així com els criteris de selecció de la mostra i el percentatge mínim d'ajuda a controlar sobre el total pagat en la línia pressupostària corresponent de conformitat amb les intensitats màximes indicades en bases i/o convocatòries.  
Els controls administratius es duran a terme fonamentalment mitjançant la comprovació i el control de la documentació de caràcter econòmic, justificativa de l'import concedit, i de la memòria d'actuació justificativa relativa a l'activitat subvencionada, que s'ha establit a aquest efecte en aquesta ordre de bases com a aportació preceptiva per la persona beneficiària per al pagament de l'ajuda.  
  
Vint-i-sisena. Tractament de dades de caràcter personal  
1. La gestió de les ajudes regulades en aquestes bases suposa el tractament de dades de caràcter personal de representants i, si és el cas, de tercers, i s'han de preveure les mesures i garanties recollides en la normativa referent a la matèria, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i la lliure circulació d'aquestes dades (d'ara en avant, Reglament general de protecció de dades) i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. En el disseny dels formularis i en la sol·licitud de documentació hauran de tindre's en compte els principis de protecció de dades. En concret, les dades personals seran adequades, pertinents i limitades al que siga necessari en relació amb les finalitats per a les quals són tractades. En aquest sentit:  
- Els formularis i la documentació sol·licitada seran proporcionals a les necessitats de gestió i concessió de les subvencions.  
- Les dades han de ser exactes i, si és necessari, han d'estar actualitzades: els sol·licitants s'han de responsabilitzar de la veracitat dels documents que presenten. En tot cas, es tindrà en compte que l'entitat convocant no és responsable de la inexactitud de les dades quan s'hagen aportat per les entitats o els seus representants, o quan s'hagen obtingut de registres públics.  
- Les dades es conservaran durant el temps necessari per a complir la finalitat per a la qual s'hagen recaptat i per a determinar les possibles responsabilitats que es puguen derivar d'aquesta finalitat i del tractament de les dades, i de conformitat amb la normativa d'arxius i documentació.  
3. Amb caràcter general, la finalitat per al tractament de dades personals en relació amb aquestes bases serà la gestió de la concessió de subvencions, i els tractaments de dades realitzades per a la gestió general de les subvencions, així com la gestió de sol·licituds i els actes d'instrucció, tindran, com a condició de licitud general, l'interés públic.  
4. La convocatòria de les subvencions haurà de proporcionar, de manera clara, la informació sobre protecció de dades, d'acord amb l'obligació derivada dels articles 13 i 14 del Reglament general de protecció de dades (RGPD).  
En cas que es recullen dades, tant en la sol·licitud com en el procediment de justificació, de persones que no són la persona sol·licitant o representant, haurà de proporcionar-se un document que permeta el compliment del que s'estableix en aquest apartat, i s'haurà d'incloure en la declaració responsable l'obligació del sol·licitant d'informar les persones de les quals s'aporten dades per a l'obtenció de la subvenció.  
  
5. La informació completa sobre el tractament de dades personals que comporta la concessió d'ajudes que es regulen en aquestes bases es troba disponible en el Registre d'activitats de tractament, publicat en la pàgina web de l'Institut Valencià de Cultura.  
6. Les dades de les persones que formen part de la Comissió de Valoració es tractaran d'acord amb la normativa vigent en matèria de protecció de dades, especialment amb l'RGPD i amb la Llei orgànica 3/2018, de 5 de desembre, de protecció de dades personals i garantia de drets digitals (LOPDGDD). Es prendrà en consideració, especialment, el compliment dels principis relatius al tractament establits en l'article 5 de l'RGPD. Així mateix, se n'haurà d'informar les persones integrants d'aquesta comissió, d'acord amb el que estableixen els articles 13 i 14 de l'RGPD.  
7. Les dades de caràcter personal de l'imprés de sol·licitud es podran incloure en un fitxer perquè l'Institut Valencià de Cultura les tracte com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, els sol·licitants de l'ajuda podran exercir els drets d'accés, rectificació, cancel·lació i oposició; tot això, de conformitat amb el que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
Es pot consultar la política completa de privacitat de l'Institut Valencià de Cultura en l'adreça següent: https://ivc.gva.es/val/ivc-val/qui-som-ivc/avis-legal-val/politica-de-privadesa.  
  
Vint-i-setena. No necessitat de notificació o comunicació a la Comissió Europea  
Les ajudes previstes en aquesta resolució no estan sotmeses a l'obligatorietat de notificació o comunicació a la Comissió Europea, en la mesura que no suposen avantatge econòmic per a una empresa ni incorren en el falsejament de la competència que afecta els intercanvis comercials entre els estats membres de la Unió Europea.  
Les ajudes regulades en aquesta convocatòria hauran d'ajustar-se al que s'ha establit, tenint en compte que les ajudes concedides mitjançant aquesta convocatòria estan acollides al règim de minimis establit en el Reglament (UE) 1407/2013, de la Comissió, de 18 de desembre de 2013 (DOUE L352, 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013, pel que fa a la seua pròrroga, i el Reglament (UE) núm. 651/2014, pel que fa a la seua pròrroga i als ajustos pertinents (DO L 215 de 07.07.2020) relatiu a l'aplicació dels articles 107 i 108 del Tractat de funcionament de la Unió Europea (TFUE) a les ajudes de minimis.  
  
No podran aplicar-se a les empreses que operen en els sectors determinats en el punt 1 de l'article 1 del reglament esmentat:  
a) Les ajudes concedides a les empreses que operen en els sectors de la pesca i l'aqüicultura, regulats en el Reglament (CE) núm. 104/2000 del Consell.  
b) Les ajudes concedides a les empreses dedicades a la producció primària de productes agrícoles.  
c) Les ajudes concedides a les empreses que operen en el sector de la transformació i la comercialització dels productes agrícoles, en els casos següents:  
i) Quan l'import de l'ajuda es determine en funció del preu o de la quantitat de productes d'aquest tipus adquirits a productors primaris o comercialitzats per les empreses interessades.  
ii) Quan l'ajuda estiga supeditada al fet que una part o la totalitat d'aquesta repercutisca en els productors primaris.  
d) Les ajudes a activitats relacionades amb l'exportació a tercers països o estats membres, és a dir, les ajudes directament vinculades a les quantitats exportades, a l'establiment i l'explotació d'una xarxa de distribució o a altres despeses corrents vinculades a l'activitat exportadora.  
  
e) Les ajudes condicionades a la utilització de productes nacionals en lloc d'importats.  
Les ajudes de minimis concedides segons el Reglament 1407/2013 podran acumular-se amb:  
a) Altres ajudes de minimis concedides d'acord amb el Reglament (UE) núm. 360/2012, de la Comissió, fins al límit màxim que estableix aquest últim reglament.  
b) Altres ajudes de minimis concedides d'acord amb altres reglaments de minimis fins al límit màxim pertinent que estableix l'article 3, apartat 2, d'aquest Reglament 1407/2013 (200.000 euros en tres exercicis fiscals).  
No s'acumularan amb cap ajuda estatal en relació amb les mateixes despeses subvencionables o amb ajuda estatal per a la mateixa mesura de finançament de risc, si aquesta acumulació excedeix la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics ni es puguen atribuir a costos subvencionables específics es podran acumular amb altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
  
  
Vint-i-huitena. Incompliments, criteris de graduació, responsabilitat i règim sancionador  
1. L'Institut Valencià de Cultura es reserva, igualment, la possibilitat de modificar o deixar sense efecte la subvenció, en cas d'incompliment d'alguna de les obligacions imposades als beneficiaris, en els terminis i les condicions assenyalades, per a la qual cosa es tindrà sempre en compte el principi de proporcionalitat a què es refereix l'article 17.3.n de l'LGS.  
2. Les infraccions i sancions es resoldran de conformitat amb el que disposen les bases reguladores i la normativa vigent sobre subvencions.  
3. És procedent el reintegrament de les quantitats percebudes en els casos establits en aquestes bases.  
  
Vint-i-novena. Annexos  
Aquesta ordre inclou els següents annexos que s'indiquen a continuació:  
- Annex II: Sol·licitud  
- Annex III: Domiciliació bancària  
- Annex IV: Justificació de la subvenció